مشهور اینگیلیس فیزیکچی استیون هاوکینگ، آمریکا پرزیدنتی دونالد ترامپین آلدیغی اؤلکه‌سی‌نین پاریس ایقلیم آنلاشماسین‌دان چکیلمه قراری‌نین دونیایا ضرر وئره‌بیله‌جیینی سؤیله‌دی.
بی‌بی‌سی‌یه دانیشان هاوکینگ، ترامپین اؤلکه‌سی‌نین پاریس ایقلیم آنلاشماسین‌دان چکیلمه قراری‌نین گئری آلینابیلمز ایقلیم دییشیک‌لیک‌لرینه یول آچابیله‌جیی اویاریسینی دیله گتیردی.
"بو آددیم دونیانی ونوس کیمی گول‌خانا گازی گزه‌گنی‌ اولما یولونا آپارابیلر" دئین هاوکینگ، اگر ایندی حرکته گئچیلیرسه بونون اؤنلنه‌بیله‌جگینی ایفاده ائتدی.
سالدیرقانلیغین اینسانین طبیعتینده اولدوغونو ساوونان هاوکینگ، یئر اوزون‌دکی چاتیشمانین آزالدیغینا دایر هر هانسی ایز اولمادیغینی، تکنولوژینین نظامی‌لشدیریلمه‌سی و توپلو قیرغین سلاح‌لاری‌نین گلییشدیریلمه‌سی‌نین ده بو وضعیتی داها قورخونج حالا گتیردیگینی سؤیله‌دی.
هاوکینگ، "اینسان عرقی‌نین حیاتدا قالماسی اوچون ان یاخشی اومود اوزایدا مستقیل کولونیلر اولابیلر" دئدی.
